La Liga 1950/1951.
La Liga 1950/51. je bila 20. sezona nogometnog nacionalnog prvenstva Španije. Sezona je počela 10. septembra 1950. a završila 22. aprila 1951. U sezoni je prvi put u historiji umjesto dosadašnjih 14 učestvovalo 16 ekipa. Nakon završenog prvenstva Atlético Madrid je četvrti put u svojoj historiji osvojio prvenstvo sa dva poena više od drugoplasirane Seville. Pretposljednja i posljednja ekipa, Alcoyano i Lleida su na kraju sezone ispali iz lige. Također, 13. i 14. ekipa na tabeli je igrala doigravanje za opstanak. Málaga i Real Murcia kao trinaestoplasirana odnosno četrnaestoplasirana ekipa igrali su doigravanje sa prve četiri ekipe druge lige. U tom doigravanju nisu uspjeli zadržati status prvoligaša. U cjelokupnoj sezoni je ukupno odigrano 240 utakmica te postignuto 1.038 golova što je iznosilo 4.32 datih golova po utakmici. Najefikasnija ekipa lige je bio Athletic Bilbao. Telmo Zarra, nogometaš Athletic Bilbaa je bio najbolji strijelac lige sa 38 postignutih golova.